Vi blev modtaget på bedste italienske vis af en skøn kvinde (på scooter) - som viste os op i den meget flotte opgang og endnu lækrere lejlighed! Lejligheden er indrettet moderne med simpelt lækkert design i en gammel charmerende ejendom, med marmorgulv, marmortrappe og en skøn gårdhave.
Der var rent og pænt, god kaffemaskine (og kaffe til et et par gratis kopper), dejligt store håndklæder og en række andre små ting som fik en til at føle sig velkommen. Lejligheden ligger aldeles perfekt, med kun ti minutters gang til Peterskirken, Trasteveres hyggelige restauranter og Campi Di Fiori. 2 minutter til det nærmeste mini-market, og 5 minutter til et større. Romas øvrige attraktioner er alle i gå-afstand. Området er fredeligt, selve gaden er en lille brostensbelagt envejskørt Vicolo (med næsten ingen trafik), meget tæt på Tiberen. Kun en lille smule larm fra de større vejer lidt længere væk.
Vi nød opholdet rigtig meget og jeg er ikke i tvivl om at jeg meget gerne vil bo her igen næste gang jeg er i Rom!
Grazie Mille, Nicola!